Izbira ustreznega maziva za kotalne ležaje je odvisna predvsem od namena uporabe ležaja. Olja so primerna za nižje tlačne obremenitve in visoko drsno hitrost ter visoke temperature. Prednost olje je tudi konstantna izmenjava olja v ležaju, ki pripomore k čiščenju in filtriranju umazanij. Masti so primerne posebej za aplikacije z višjimi obremenitvami in počasi vrteče aplikacije. Mast ščiti ležaj pred umazanijo in ga zanesljivo maže v vseh vgradnih položajih. Ležaji, ki so namazani z mastjo, so zaradi učinka masti, ki ščiti pred vlago, tudi odporni proti koroziji.